Dit is nou 'n geruime tyd vandat ek die laaste keer 'n nuwe draad geplaas het, maar ek wil tog lees wat ander mense dink.
Die basis hiervan is definitief die Bybel en wat daarin geskryf staan; en ja daar is navorsing daaroor gedoen. Maar ek moet erken dat dit 'n mens tog laat dink en dit is nie so vergesog nie.
Hoekom klink dit so baie asof die dinge waarvan in die Bybel geskryf word so bonatuurlik en "anders" is....'n voorbeeld hiervan is tog al in Genesis waar ons lees dat die "Engel" die tuin van Eden moes beskerm met 'n flitsende swaard - nou dit klink baie vreemd teen die agtergrond van die Bybelse geskiedenis, kennis en gebruike van daardie tyd.
Dan kom 'n mens tog tot die gevolgtrekking dat die flitsende swaard (en selfs in die sci-fi films) dat dit iets soos 'n laser kon wees?
Maar dit laat 'n mens dink - hoekom na 6000jaar het ons eers weer hierdie tegnologie of 'n soortgelyke tegnologie? Wat het dan van daardie eerste tegnologie geword of het dit verlore gegaan, of is dit net "verborge" gehou totdat die tyd ryp was? En beste van alles waar het hierdie tegnologie vandaan gekom?
So stuur die aarde dan ruimtevaarders in die ruimte in op soek na hierdie moontlikhede en so word daar toe op die maan geland en nou lyk mars nie meer so 'n onmoontlikheid nie. So kom ons sê in die nabye toekoms onwikkel die ruimtevoertuie meer sodat daar vir langer periodes in die ruimte rondgereis word. (Dit gebeur alreeds op die Muir Ruimtestasie waar dit bykans op 'n permanente basis beman word.
Die storie verloop dan so dat ons ruimtevaarders dan daar buite in die ruimte op soek is na 'n geskikte planeet wat lewensvatbaar is, dus faktore soos: gravitasie, suurstof, stikstof en wat ook al belangrik is. Verbeel jouself dan dat hulle wel op so 'n ster of planeet afkom en die atmosfeer omtrent soos die wat hulle na soek of gewoond is aan.....hulle land daar en begin ondersoek instel.
Maar plaas jouself in die skoene van die primitiewe wesens/mense wat nou net die mees onbeskryflikste gebeurtenis van hulle lewens waargeneem het: